มิจฉาชีพอ้างเป็นหมอออกตรวจโควิด-19 ก่อนกวาดทรัพย์หนีลอยนวล
มิจฉาชีพซ้ำเติมประชาชน อ้างเป็นเจ้าหน้าที่ รพ.ออกตรวจ โควิด-19 นอกสถานที่ แล้วลักทรัพย์ในบ้านพัก รพ.ร้อยเอ็ดจึงเตือนชาวบ้านระวังภัยอันตรายในรูปแบบใหม่เมื่อวันที่ 8 เม.ย.63 นพ.ชลวิทย์ หลาวทอง ผู้อำนวยการโรงพยาบาลร้อยเอ็ด เปิดเผยว่า ด้วยมีมิจฉาชีพ แอบอ้างว่าเป็นหมอออกตรวจโควิด-19 ฟรี ให้ไปอาบน้ำก่อนตรวจ ใช้ทีเผลอ กวาดสร้อยทองคำพร้อมเงินสดเกลี้ยงบ้านเหตุเกิดที่ บ้านน้อยโพนชัย ม.11 ต.โพนงาน อ.กมลาสัย จ.กาฬสินธุ์ เมื่อวานนี้ (7 เม.ย.)โดยพลเมืองดี คุณสำอาง ยุบลนารถ ม.13 บ้านดอนหัน ต.โพนงาน อ.กมลาสัย จ.กาฬสินธุ์ กรุณาแจ้งผ่าน ดีเจต้น อสมท.จังหวัดร้อยเอ็ด ฝากเตือนพี่น้องชาวร้อยเอ็ดให้ระมัดระวังซึ่งจากเหตุการณ์ดังกล่าว โรงพยาบาลร้อยเอ็ด จึงขอแจ้งเตือนพี่น้องประชาชนได้ระมัดระวังมิจฉาชีพ ที่อาจจะใช้โอกาสขณะที่ประชาชนกำลังตื่นตระหนก เรื่องการระบาดของโรคโควิด-19 โดยแอบอ้างว่าเป็นเจ้าหน้าที่สาธารณสุขออกตรวจโควิดตามหมู่บ้านขอเรียนให้ทราบว่า โรงพยาบาลร้อยเอ็ด ไม่มีนโยบายการตรวจหาเชื้อโควิดนอกสถานที่ หากมีมิจฉาแอบอ้าง ขอให้ประชาชนอย่าหลงเชื่อ หรือสอบถามข้อมูลเพิ่มเติมได้ที่ 043-518200-5 ตลอด 24 ชั่วโมง.
มิจฉาชีพซ้ำเติมประชาชน อ้างเป็นเจ้าหน้าที่ รพ.ออกตรวจ โควิด-19 นอกสถานที่ แล้วลักทรัพย์ในบ้านพัก รพ.ร้อยเอ็ด จึงเตือนชาวบ้านระวังภัยอันตรายในรูปแบบใหม่
โควิด-19,ไวรัสโคโรนา,ไวรัสโคโรน่า,Covid-19,อ้างเป็นหมอ,ลักทรัพย์,มิจฉาชีพ,ข่าวทั่วไป